ml ml ml en ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml en ml ml ml ml en en en ml en en ml en ml es en en ml ml ml ml ml ml ml en cs en cs cs en cs en cs cs da cs cs en cs fr en en ml cs cs en cs en cs cs cs en
ഒറ്റപ്പെടലുകള്‍ക്കിടയില്‍ നിന്നും ഒളിച്ചോടാന്‍ നല്ലത് ഒറ്റയ്ക്കിരിക്കല്‍ ആണ് പോല്‍......,. ഒറ്റയ്ക്കിരിക്കലുകള്‍ക്കിടയില്‍ നഷ്ട്ടപ്പെടുന്ന ഏകാന്തത എന്നെ ഒറ്റയ്ക്കിരിക്കാന്‍ അനുവദിക്കുന്നില്ല... ഒറ്റയ്ക്കിരിക്കാന്‍ ഒരിടം തരുമോ...? ഇടിമിന്നലുകള്‍ക്ക് താഴെ റയില്‍ പാളത്തിനടുത്ത് നിറഞ്ഞു പരന്നൊഴുകുന്ന നഗര മധ്യത്തില്‍.... നിങ്ങളുടെ കീശയ്ക്കുള്ളില്‍.... ???
തിലകന്‍ . മലയാളിക്ക് എന്തെന്ന് അറിയാത്ത ഒരു വിരോധം ഉണ്ട് ഈ മനുഷ്യനോട് . ജനിച്ചു വളര്‍ന്നത്‌ മുതല്‍ പല ഭാവത്തിലും വേഷത്തിലും അരങ്ങില്‍ നമ്മെ രസിപ്പിക്കുക മാത്രം ചെയ്ത ഈ മനുഷ്യനെ ഇത്ര മാത്രം വെറുക്കാന്‍ അദ്ദേഹം ചെയ്ത തെറ്റ് എന്തായിരുന്നു ..?????
ഡിസംബർ 10,1935 ന് പത്തനംതിട്ട യിലെ അയിരൂരില്‍ ആയിരുന്നു തിലകന്റെ ജനനം . പഠിക്കാന്‍ ഒട്ടും താല്‍പ്പര്യം കാണിക്കാത്ത തിലകന് , കമ്പം നാടകങ്ങളോട് ആയിരുന്നു . തിലകൻ തന്റെ കലാജീവിതം തുടങ്ങിയത് നാടകങ്ങളിലൂടെയാണ്. 1956-ൽ പഠനം ഉപേക്ഷിച്ച് തിലകൻ പൂർണ്ണസമയ നാടകനടൻ ആയി. ഇക്കാലത്ത് സുഹൃത്തുക്കളോടൊപ്പം അദ്ദേഹം മുണ്ടക്കയം നാടകസമിതി എന്ന പേരിൽ ഒരു നാടകസമിതി നടത്തിയിരുന്നു. 1966 വരെ കെ.പി.എ.സി. യിലും തുടർന്ന് കാളിദാസ കലാകേന്ദ്ര, ചങ്ങനാശ്ശേരി ഗീത എന്നീ സമിതികളിലും പി.ജെ. ആന്റണിയുടെ സമിതിയിലും പ്രവർത്തിച്ചു. നാടകങ്ങളില്‍ തിളങ്ങി നിന്നിരുന്ന തിലകന്റെ കലാപരമായ കഴിവുകള്‍ നാടകം എന്നാ മാധ്യമം വിട്ടു പുറത്തേക്ക് വളര്‍ന്നത്‌ വളരെ പെട്ടന്നായിരുന്നു .സ്വാഭാവികമായും തിലകന്‍ സിനിമയിലേക്ക് വരപ്പെട്ടു . തുടക്കം അത്ര മികച്ചതായിരുനില്ല .  1979-ൽ പുറത്തിറങ്ങിയ ഉള്‍ക്കടല്‍ ആയിരുന്നു തിലകന്റെ ആദ്യ ചിത്രം . ആദ്യ ചിത്രം എന്നതില്‍ കവിഞ്ഞു  കൂടുതല്‍ ഒന്നും ആ ചിത്രത്തിന് തിലകന് നല്കാന്‍ സാധിച്ചിട്ടില്ല .. തിരിച്ചു തിലകനും ...വളരെ ചെറിയ വേഷം മാത്രം കിട്ടിയ ഈ ചിത്രത്തില്‍ നിന്നും വിഭിന്നമായിരുന്നു 1981-ൽ പുറത്തിറങ്ങിയ കോലങ്ങള്‍ എന്നാ ചിത്രം ... മുഴുനീളം ഒരു മുഴുക്കുടിയനായി അഭിനയിക്കാന്‍ തിലകന് അവസരം ലഭിച്ചു... അതിലൂടെ തന്നെ തന്റെ കഴിവിന്റെ മിന്നലാട്ടം പ്രദര്‍ശിപ്പിക്കാന്‍ അദേഹത്തിന് സാധിച്ചു .....തുടര്‍ന്ന് തിലകന്റെ കാലം വരാന്‍ പോവുകയായിരുന്നു .
യവനിക, കിരീടം , മൂന്നാം‌പക്കം, സ്ഫടികം, കാട്ടുകുതിര, ഗമനം,സന്താനഗോപാലം, ഋതുഭേദം എന്നിവ തിലകന്റെ അഭിനയജീവിതത്തിലെ സുപ്രധാന ചിത്രങ്ങളാണ്. ആ ചിത്രങ്ങളിലൂടെ അദ്ദേഹം പ്രേഷകര്‍ക്ക് മുന്നില്‍ ജീവിക്കുകയായിരുന്നു.. മലയാളത്തിലെ ഏറ്റവും കഴിവുള്ള നടന്‍ എന്ന് അദ്ദേഹം നാള്‍ക്കുനാള്‍ അറിയപ്പെടാന്‍ തുടങ്ങി. ആ പ്രയോഗത്തെ അന്ന്വരതം ആക്കുന്ന തരത്തില്‍ അദ്ദേഹം വെള്ളിത്തിരയില്‍ കൂടുതല്‍ കൂടുതല്‍ ശോഭയോട് കൂടി അഭിനയിക്കാന്‍ ശ്രമിച്ചു.
തനിക്ക് ലഭിക്കുന്ന ഏതു തരം കഥാപാത്രം ആയാലും അത് മനോഹരമാക്കുവാന്‍ അദേഹത്തിന്റെ കഴിവ് അപാരമാണ്. അത് കൊണ്ട് തന്നെ നായകന്‍ , വില്ലന്‍ , ഹാസ്യ കഥാപാത്രം, സഹ നടന്‍  തുടങ്ങിയ എല്ലാ വേഷങ്ങളും തനിക്ക് വഴങ്ങും എന്ന് അദ്ദേഹം അടിവരയിട്ടു തെളിയിച്ചു കൊണ്ടിരുന്നു , അതിനുള്ള തെളിവുകള്‍ ആയിരുന്നു അദ്ദേഹത്തെ തേടി വന്ന പുരസ്ക്കാരങ്ങള്‍.....
2006 -ലെ ദേശീയചലച്ചിത്രപുരസ്കാരങ്ങളുടെ ഭാഗമായി അഭിനയത്തിനുള്ള പ്രത്യേകജൂറിപുരസ്കാരം തിലകനു ലഭിച്ചു. ഏകാന്തം എന്ന ചിത്രത്തിലെ അഭിനയമാണു തിലകന് പുരസ്കാരം നേടിക്കൊടുത്തത്. മുൻപ് ഇരകൾ എന്ന ചിത്രത്തിലെ അഭിനയത്തിന് 1986-ലും പെരുന്തച്ചൻ എന്ന ചിത്രത്തിലെ അഭിനയത്തിന് 1990-ലും തിലകൻ മികച്ച നടനുള്ള ദേശീയപുരസ്കാരത്തിന് പരിഗണിക്കപ്പെട്ടിരുന്നു.1988-ൽ ഋതുഭേദം എന്ന ചിത്രത്തിലെ അഭിനയത്തിന് മികച്ച സഹനടനുള്ള ദേശീയപുരസ്കാരം തിലകനു ലഭിച്ചു
1989 - നിരവധി ചിത്രങ്ങളിലെ അഭിനയത്തിന്‌
2005 - ആജീവനാന്ത പരിശ്രമങ്ങൾക്ക് (തെക്കേ ഇന്ത്യ)
2002 - ബഹദൂർ പുരസ്കാരം
2005 - ചലച്ചിത്രരത്ന പുരസ്കാരം- കേരള ഫിലിം ക്രിട്ടിക്സ് അസോസിയേഷൻ നൽകുന്നത്.
തന്റെ കഴിവുകളുടെ എല്ലാം മകുടോദാഹരണം എന്ന നിലയില്‍ അദേഹത്തിന്  2009-ലെ പത്മശ്രീ  പുരസ്കാരവും  അദ്ദേഹത്തിനു ലഭിച്ചു
ഇത്രയോകെ ആണെങ്കിലും തിലകന്‍ ഇന്ന് നമുക്ക് വെറുക്കപ്പെട്ടവന്‍ അല്ലെങ്കില്‍ വെറുക്കപ്പെടെണ്ടവന്‍ ആണു എന്ന് ആരോക്കയോ വാര്‍ത്ത‍ മാധ്യമങ്ങളിലൂടെ മലയാള ജനതയെ ആകെ വിശ്വസിപ്പിക്കാന്‍ ശ്രമിച്ചു കൊണ്ടിരിക്കുകയാണ്.. അതില്‍ ഏറിയ പങ്കും അവര്‍ വിജയിച്ചു എന്ന് വേണം കരുതാന്‍.... തിലകന്‍ പറയുന്നത് തന്നെ ശ്രദ്ധിച്ചാല്‍ ആരുടെയോക്കയോ പുറകിലെ കളികളും നമുക്ക് കാണുവാന്‍ സാധിയ്ക്കും ...
അതിനെ സാധൂകരിക്കുന്ന ചില ചോദ്യങ്ങള്‍ ഇവയാണ്
* എന്ത് കൊണ്ട് നാഷണല്‍ അവാര്‍ഡ്‌നു വരെ പരിഗണിക്കപ്പെട്ട നടന്‍ ചില അപഹാസ്യമായ റോള് കളില്‍ മാത്രമായി ഒതുങ്ങി, പിന്‍കാലങ്ങളില്‍; ?
*ശക്തമായ ഒരു എതിരാളികള്‍ ഇല്ലാതിരുന്നിട്ടു കൂടെ എന്ത് കൊണ്ട് തിലകന്‍ ഭരത് അവാര്‍ഡുകളില്‍ നിന്നും തിരസ്ക്കരിക്കപ്പെട്ടു ?
*പല ചിത്രങ്ങളില്‍ നിന്നും തിലകന്റെ സീനുകള്‍ മാറ്റേണ്ടി വന്നു എന്നു സംവിധായകര്‍ക്ക് പോലും സമ്മതിക്കേണ്ടി വന്നത് എന്തിന്റെ തെളിവാണ് ?
*മലയാളത്തിലെ കഴിവുള്ള നടന്മാരെ ചേര്‍ത്ത് സോഹന്‍ റോയ്‌ ഒരുക്കിയ ചിത്രത്തില്‍ നിന്നും തിലകനെ മനപ്പൂര്‍വ്വം ഒഴിവാക്കപ്പെട്ടത്‌ ആര്‍ക്കു വേണ്ടി?
*തിലകനെ അഭിനയിപ്പിച്ചാല്‍ ഞങ്ങള്‍ അഭിനയിക്കില്ല എന്നു മലയാളത്തിലെ നടീ നടന്മാരെ കൊണ്ട് പറയിപ്പിക്കുന്നത് ആര് ?
ഇതൊക്കെ ചോദ്യങ്ങള്‍ മാത്രമായി അവശേഷിക്കും എന്നത് മാത്രം ആണു സത്യം. കാരണം ഇതിനൊക്കെ ഉത്തരവാദികള്‍ ആയവരെ നമുക്കറിയാം. പക്ഷെ തൊടാന്‍ കഴിയാത്ത അത്ര ഉയരത്തില്‍ ആണു അത്തരം ആളുകളുടെ സ്ഥാനം. നമ്മുടെ തീരുമാനങ്ങളെ വരെ സ്വാധീനിക്കുവാന്‍ കഴിവ് ഉള്ളവര്‍ ആണു അവര്‍. അല്ലെങ്കില്‍ നമ്മളോട് ഒരു തെറ്റും ചെയ്യാത്ത ഒരു മനുഷ്യന്‍ നമുക്ക് ചുറ്റും ഇങ്ങനെ വെറുക്കപ്പെടുന്നത് എങ്ങനെ?
തിലകനെ തേജോവധം ചെയ്യുന്നവര്‍ പോലും , അമ്മയില്‍ നിന്ന് തിലകനെ പുറത്താക്കിയവര്‍ പോലും ആ നടന്‍റെ കഴിവിനെ പേടിക്കുന്നവര്‍ ആണ്. ബഹുമാനിക്കുന്നവര്‍ ആണ് . അതിനു തെളിവാണ് ശ്രദ്ധിയ്ക്കപ്പെടുന്ന കലാമൂല്യമുള്ള ചിത്രങ്ങളിലെ ഇപ്പോഴുമുള്ള തിലകന്‍ സാനിധ്യം.അതിനു തെളിവാണ് ഈയിടെ പുറത്തിറങ്ങിയ "ഇന്ത്യന്‍ രുപ്പി" എന്നാ ചിത്രം. ആ സിനിമ കണ്ടവരാരും ആ ചിത്രത്തിലെ തിലകനെ മറക്കാന്‍ സധ്യത ഇല്ല. അത്ര മനോഹരമായിരുന്നു ചിത്രത്തിലെ തിലകന്‍റെ അഭിനയം. ഒരിക്കലും മറക്കാത്ത നിരവധി മുഹൂര്‍ത്തങ്ങള്‍ തിലകന്‍ ആ ചിത്രത്തില്‍ നമുക്ക് ഒരുക്കി തന്നു... കണ്ണിനെ ഈറന്‍ അണിയിക്കുന്ന ആ രംഗങ്ങള്‍ മറ്റേതു നടനെ കൊണ്ട് അഭിനയിച്ചു കാണിയ്ക്കാന്‍ സാധിയ്ക്കും മലയാളത്തില്‍ ,അല്ലെങ്കില്‍ ഇന്ത്യന്‍ സിനിമയില്‍ ?
മലയാള സിനിമയിലും തിലകന്‍റെ ജീവിതത്തിലും എന്തും നടന്നു കൊള്ളട്ടെ. അത് നമുക്ക് ശ്രദ്ധിയ്ക്കാം , അഭിപ്രായം പറയാം . എന്നിരുനാലും . നമ്മുക്ക് പോലും നിശ്ചയം ഇല്ലാത്ത കുറ്റങ്ങളുടെ പേരില്‍ ഒരു മനുഷ്യനെ ക്രൂശിക്കേണ്ട ആവശ്യം ഉണ്ടോ..? നമുക്ക് ആ മഹാ നടന്‍ തന്ന കഥാപാത്രങ്ങള്‍ ഓര്‍ത്തു പുളകം കൊള്ളാന്‍ തന്നെ നിരവധി ഉണ്ടെന്നിരിക്കെ മലയാളത്തിലെ നായക കഥാപാത്രങ്ങളില്‍ തിളങ്ങുന്ന താരങ്ങളെ അല്ലാതെ മറ്റാരുടെയും കഴിവ് കഴിവല്ലെന്ന് വിധിയ്ക്കുന്ന നമ്മളുടെ ഈ ചിന്ത മറ്റെണ്ടതല്ലേ. മലയാളികള്‍ എന്നും ഓരോരുത്തരുടെ കയ്യിലെ ചട്ടുകങ്ങള്‍ ആണ്. എന്നാല്‍ ആസ്വാദനത്തിന്റെ കാര്യത്തിലെങ്കിലും നമ്മള്‍ സ്വയം ചിന്തിയ്ക്കാന്‍ മിനക്കെടണ്ടേ എന്നു ചിന്തിക്കാന്‍ സമയമായി....
മലയാളത്തിനു പ്രശസ്തി മാത്രം നേടി കൊടുത്ത മഹാനായ ഒരു നടന്‍ ആരുടയോക്കയോ പക്കല്‍ നിന്നും നീതിയ്ക്കായി കേഴുന്നത് കണ്ടിട്ടും മലയാളിക്ക് കുലുക്കം ഇല്ല . മലയാള ചിത്രങ്ങളില്‍ നിന്നും ആ മഹാനായ നടനെ പുറത്താക്കുന്നതിനു നമ്മള്‍ കൂട്ട് നില്‍ക്കണോ ?? എന്തൊക്കെയായാലും പ്രായമേറിയ ഒരാളോടും മോശമായി പെരുമാറി ശീലമില്ലാത്ത മലയാളിക്ക് ഇതെന്തു പറ്റി.? മലയാളം ടി വി ഷോ കളില്‍ മാത്രമായി ഒതുങ്ങപ്പെടുകയാണ് ., ദയനീയമായ മുഖ ഭാവത്തോടെ ആ മനുഷ്യന്‍ . മലയാള സിനിമയിലെ അനീതിയ്ക്കെതിരെ ശബ്ദം ഉയര്‍ത്തിയ ആ മനുഷ്യന്‍ ഇന്ന് അമ്പേ പരാജിതന്‍ ആണ്. സിനിമയിലെ ശീത യുദ്ധം കൊണ്ടല്ല തന്‍റെ ഒപ്പം നില്‍ക്കുമെന്ന് കരുതിയ പ്രബുദ്ധരായ നമ്മള്‍ മലയാളി ആസ്വാദകരുടെ മനം മാറ്റം കാരണം.
Posted by akhil chandrasree at 4:36 AM 3 comments: Links to this post
Newer Posts Older Posts Home
Subscribe to: Posts (Atom)
ഒരു ചങ്ങായി... നാട്ടില്‍ ചായക്കടയിലും പച്ച പറ്റിയ ഇടവഴികളിലും കോളേജിലെ വരാന്തയിലും ക്ലാസ്സ്‌ മുറികളിലും കാന്റീനിലും കാണാറുള്ള ഒരുവന്‍ ..... അതാണ് ഞാന്‍ . വീടിലെയും ജോലിയിലെയും പഠിത്തത്തിലെയും പ്രശ്നങ്ങള്‍ തലയ്ക്കു പിടിക്കുമ്പോഴും നാട്ടിലെ വഴികളില്‍ ഇവനോട് നിങ്ങള്‍ ചിരിക്കും , കഥ പറയും , അമേരിക്കയെ കുറിച്ചും അടുക്കളയില്‍ വേവുന്ന മീനിനെ കുറിച്ചും ചര്‍ച്ച ചെയ്യും .........പഠിച്ചതിനെ കുറിച്ചും പഠിക്കാതതിനെ കുറിച്ചും പഠിക്കാനുളതിനെ കുറിച്ചും ചര്‍ച്ച ചെയ്യും ....... തല്ലു കൂടാനും പൊട്ടിച്ചിരിക്കാനും കെട്ടിപിടിച്ചു പോട്ടിക്കരയാനും തോളോട് തോള്‍ ചേര്‍ന്ന് നില്‍ക്കുന്ന ഒരുവന്‍ അതെ ഇന്നും നിങ്ങള്‍ എന്നെ കണ്ടു .നാളെയും കാണും...... അതെ ഞാന്‍ ചങ്ങായി...... നിങ്ങളുടെ സ്വന്തം ചങ്ങായി.
View my complete profile
മലേഷ്യന്‍ വിമാനം എവിടെ ഉണ്ടെന്നു എനിക്കറിയാം
എന്നാലും ആ വിമാനം എങ്ങോട്ട് പോയി...??? വല്ലാത്ത ഒരു സംഭവം ആയി പോയി. ലോക പോലീസ് അയ അമേരിക്കയും പിന്നെ എല്ലാ നറുക്ക് നുറുക...
മലര്‍ ഒരു പേരും കള്ളിയായിരുന്നോ....??????
ദയവായി പ്രേമം സിനിമ കണ്ടവർ മാത്രം ഇത് വായിക്കുക.പ്ലീസ്.... പ്ലീസ്. _/\_ ഇത് വായിച്ചു കഴിഞ്ഞ് ആ സിനിമ കണ്ടിട്ട് കാര്യമില്ല. സ...
►  Jun 13 (2)
►  Mar 17 (1)
►  Jan 29 (1)
►  Sep 04 (1)
►  Sep 02 (1)
►  Jan 01 (1)
▼  Dec 31 (1)
►  Dec 26 (1)
►  Mar 06 (1)
►  Feb 26 (1)
►  Feb 12 (1)
►  Feb 09 (1)
copyright @ chandrasree pvt. ltd.. Ethereal template. Powered by Blogger.